דרך חברון

שמאל|ממוזער|250px|דרך חברון ובניינים ב"צמרת אלנבי". במרכז הכביש - נתיבים המיועדים לתחבורה ציבורית
שמאל|ממוזער|250px|התוואי ההיסטורי של דרך חברון, בקטע החוצה את גיא בן הינום
שמאל|ממוזער|250px|תצלום אוויר של דרך חברון משנת 1927, בקטע העובר באזור בקעה ותלפיות של היום
שמאל|ממוזער|250px|בית בדרך חברון, בשכונת אבו תור
שמאל|ממוזער|250px|מנזר מאר אליאס וכביש דרך חברון
דרך חברון הוא ציר תנועה ראשי בירושלים ומהארוכים ברחובות העיר, המקשר בין מרכז העיר לבין שכונותיה הדרומיות. ראשיתו של הרחוב בגיא בן הינום למרגלות הר ציון, והוא יוצא משם דרומה עד ליציאה הדרומית מן העיר בקצה שכונת גילה, בואכה בית לחם, בה יוצא הרחוב משטח העיר ירושלים וממשיך, באותו שם, לכיוון חברון. הרחוב סלול על תוואי הדרך העתיקה מירושלים לבית לחם והלאה לחברון, דרך אשר יצאה משער יפו (בערבית "באב אל-ח'ליל" - שער חברון) דרומה לאורך המורדות המערביים של הר ציון, חצתה את גיא בן הינום לגדתו המערבית, ומשם המשיכה דרומה.

 היסטוריה 
דרך חברון היא אחת מכמה דרכים עתיקות אשר נסללו בסוף המאה ה-19 מירושלים לערים אחרות. השם "דרך חברון" ניתן לה בדומה לדרכים אחרות שיצאו מירושלים ונקראו על שם היעד אליהן הובילו, וכיום מהווים חלק ממארג רחובות ירושלים החדשה: דרך שכם, רחוב יפו, דרך עזה, דרך בית לחם ודרך יריחו.

דרך חברון היא היום חלק מכביש 60 שהוא כביש אורך ארצי המתחיל בבאר שבע ומסתיים בנצרת. תוואי הכביש עובר לאורך דרך ההר הקדומה, שחצתה את ארץ ישראל לאורכה בעיקר על בסיס תוואי קו פרשת המים הארצי. לכביש חשיבות אסטרסטגית רבה והוא משמש כעורק תחבורה ראשי הן ביהודה ובנימין והן בשומרון.

הכביש אשר פותח בזמן המנדט הבריטי בארץ, הוביל את התחבורה לאזור קבר רחל, בית לחם, גוש עציון וחברון. לצידו של הכביש נבנו בתקופת המנדט שכונות יהודיות וערביות כגון בקעה, תלפיות ומקור חיים, וכן תחנת הרכבת בעמק רפאים.

ממלחמת העצמאות (1948) ועד למלחמת ששת הימים (1967) נחצה הכביש על ידי הקו העירוני בין ישראל לירדן, וחלקו הצפון-מזרחי (הסמוך לשער יפו, בריכת הסולטאן ומשכנות שאננים) עבר בשטח ההפקר והיה סגור לתנועה. עם איחודה של ירושלים, חזר הכביש להוות עורק תנועה ראשי דרומה ממרכז העיר לכיוון השכונות אבו תור, בקעה, תלפיות, גילה, חומת שמואל ויישובי גוש עציון. לקטע הצפון-מזרחי של הדרך, בין בריכת הסולטאן לשער יפו, ניתן השם "רחוב חטיבת ירושלים", בעוד יתר אורכו של הרחוב ממשיך להיקרא "דרך חברון".

כיום, בדומה לשדרות בר-לב ורחובות נוספים, היא מהווה חלק מכביש 60 - עורק תנועה ראשי החוצה את ירושלים. בתחילת העשור השני של המאה ה-21 הורחב הכביש ונוסף לו נתיב תחבורה ציבורית כשבעתיד אמור לעבור במרכזו הקו הכחול של הרכבת הקלה בירושלים. בשנת 2022 החלו העבודות על הקטע הדרומי של דרך חברון והן הורחבו עוד באוגוסט 2024.
ממוזער|דרך חברון 173 - בניין עתיק באמצע תהליך הריסתו לטובת סלילת הרכבת הקלה - אוקטובר 2024

 אתרים לאורך הרחוב 
 בריכת הסולטאן
 גיא בן הינום
 סינמטק ירושלים
אנדרטת השלום
 מרכז מורשת מנחם בגין
 כנסיית אנדרו הקדוש
 בית אות המוצר הירושלמי
 מלון הר ציון
 בית המדפיס הממשלתי
 תחנת הרכבת ההיסטורית של ירושלים
 גבעת התנ"ך
 פסיפס הקשת בענן
 הקתיסמה
 גבעת הארבעה
 מנזר מר אליאס

שכונות: ימין משה ומשכנות שאננים, אבו תור, גבעת חנניה, בקעה, תלפיות, ארנונה, ארמון הנציב, רמת רחל, חומת שמואל וגבעת המטוס.

 קישורים חיצוניים 



בארי דייוויס, Jerusalem residents want bicycle lanes on Hebron Road, will they get it?, באתר jerusalem post, ה-20 בינואר 2022



*
חברון
קטגוריה:כביש 60
קטגוריה:גיא בן הינום
קטגוריה:אבו תור
קטגוריה:תלפיות
קטגוריה:בקעה
קטגוריה:ארנונה (שכונה)
קטגוריה:ישראל: רחובות על שם ארץ ישראל ויישובים בה